Consorcio Rexional de Transportes de Madrid

O Consorcio Rexional de Transportes de Madrid (CRTM) é unha sociedade pública dependente da Comunidade de Madrid que xestiona e regula todos os transportes públicos colectivos da Comunidade e que foi fundada o 16 de decembro de 1985.

 Historia 
miniatura|dereita|Logotipo do Consorcio Rexional de Transportes de Madrid.
En maio de 1985, apróbase a Lei de Creación do Consorcio Rexional de Transportes de Madrid (CRTM) pola Asemblea de Madrid. Este edificio estaba situado por aquel entón na antiga Universidade Central en rúa de San Bernardo (Noviciado). Ata finais de ano vaise perfilando a estrutura orgánica e funcional do novo organismo ata a celebración da primeira reunión do Consello de Administración do CRTM, o 16 de decembro de 1985. 

O 31 de decembro de 1986, a cidade e a Comunidade de Madrid trasladan todos os seus medios ao novo consorcio, do que o Metro de Madrid vén ser en diante unha filial. En 1989, setenta anos despois da apertura da primeira liña, a compañía de Metro se rebautiza como Metro de Madrid, S.A., ao pasar do Estado á Comunidade.

En 1986 transportáronse a 951 millóns de viaxeiros. Desa cifra pasouse a 1.564,2 millóns en 2004.

 Conselleiros de Transportes e Infraestruturas 
 Francisco Granados Lerena (2003-2005)
 María Dolores de Cospedal García (xaneiro de 2005 - xuño de 2006)
 María Elvira Rodríguez Herrer (xuño de 2006 - maio de 2007)
 Manuel Lamela Fernández (maio de 2007 - xuño de 2008)
 José Ignacio Echeverría Echániz (xuño de 2008 - xuño de 2011)
 Antonio Beteta (xuño de 2011 - xaneiro de 2012)
 Pablo Cavero (xaneiro de 2012 - xuño de 2015)
 Pedro Rollán Ojeda (xuño de 2015 - setembro de 2017)
 Rosalía Gonzalo (setembro de 2017- agosto de 2019)
 Ángel Garrido García (agosto de 2019 - marzo de 2021)
 David Pérez García (marzo de 2021 - xuño de 2023)
 Jorge Rodrigo Domínguez (xuño de 2023 - actualidad)

 Explotación (Modos de Transporte) 
O CRTM asigna un identificador único a cada modo de transporte actualmente vixente na rexión. Existen numeracións de modos de transporte que non atópanse operativas, que poderían pertencer a antigos modos de transporte como o Tranvía de Madrid. Internamente utilízase esta numeración para distinguir todas as liñas, horarios e paradas dos distintos modos de transporte. Os modos de transporte do 1 ao 3, xunto co 7 non atópanse operativos.

 4 - Metro de Madrid 

É a rede de ferrocarril metropolitano da cidade española de Madrid e a súa área metropolitana. Foi inaugurado o 17 de outubro de 1919 polo rei Afonso XIII. Constitúe a rede de metro máis extensa de España, e a terceira de Europa (só por detrás dos metros de Moscova e Londres), con 294 quilómetros en 2021.

 5 - Proximidades Madrid 

Trátase do servizo ferroviario explotado por Renfe Proximidades, división de Renfe Operadora, sobre unha infraestrutura de Adif, que comunica a cidade de Madrid coa súa área metropolitana e as principais poboacións da Comunidade de Madrid. Depende do Ministerio de Transportes e Movilidad Sostible.

 6 - EMT Madrid 

O servizo de autobuses urbanos de Madrid, tamén comercialmente EMT Bus ou EMT Madrid, é o principal servizo de transporte público operado pola Empresa Municipal de Transportes de Madrid. A rede dispón de 225 liñas (196 diúrnas, 28 nocturnas e Exprés Aeroporto) e unha frota de 2107 autobuses que dan servizo á cidade de Madrid.

 8 - Autobuses interurbanos 

Pertencen ao Consorcio as liñas de autobuses interurbanos, distinguibles pola súa carrocería de cor verde. Estas liñas teñen un código de tres díxitos; o primeiro deles indica o sector da Comunidade ao que se dirixen as liñas desde Madrid. O CRTM tamén asigna o modo 8 de transporte aos autobuses de longo percorrido cos que se permite viaxar utilizando o Abono Transportes nalgúns traxectos.

 1: Concellos situados ao redor da Autovía do Norte.
 2: Concellos situados ao redor da Autovía do Nordeste.
 3: Concellos situados ao redor da Autovía do Leste.
 4: Concellos situados ao redor da Autovía do Sur e a autovía de Toledo.
 5: Concellos situados ao redor da Autovía do Suroeste.
 6: Concellos situados ao redor da Autovía do Noroeste.
 7: Concellos situados ao redor da estrada M-607.
 8: Liñas transversais.
 9: Liñas que unen entre si os concellos situados no extremo norte da Comunidade.

 9 - Outros autobuses urbanos 

A rede de autobuses urbanos da Comunidade de Madrid está composta por un conxunto de liñas que atenden a 37 concellos da rexión.

 10 - Metro Lixeiro 

O modo de transporte máis recente trátase da rede de Metro Lixeiro de Madrid. Consta de 4 liñas que circulan en zonas periféricas á capital.

 Premio á Promoción do Transporte Público do Consorcio de Transportes de Madrid 
Os Premios á Promoción do Transporte Público e a Mobilidade Sostible son uns galardóns creados polo Consorcio de Transportes de Madrid con motivo do seu 25.º aniversario. Teñen como obxectivo recoñecer actuacións en prol do transporte público e a mobilidade sostible que foron levadas a cabo por persoas, empresas e institucións no ámbito da Comunidade de Madrid.

 Véxase tamén 
 Metro de Madrid
 Proximidades Madrid
 Tranvía de Parla

 Referencias 

 Ligazóns externas 

Categoría:Transporte na Comunidade de Madrid
Categoría:Transporte en Madrid